Covid-19-statistieke: Net minder as 1 000 nuwe gevalle(Argieffoto: Unsplash) Suid-Afrika het teen Woensdagaand altesaam 2 913 880 bevestigde Covid-19-gevalle gehad en 942 nuwe gevalle is aangemeld. Nog 37 Covid-19-verwante sterftes is in Suid-Afrika bevestig, wat die landwye totaal op 88 466 te staan bring. Altesaam 2 802 615 pasiënte het in dié stadium reeds herstel. In hierdie stadium is daar 22 799 aktiewe gevalle van Covid-19. ŉ Totaal van 38 969 nuwe toetse vir Covid-19 is gedoen, waaronder 18 874 (48,4%) in die private sektor en 20 095 (51,6%) in die openbare sektor. Die meeste nuwe gevalle is in die Wes-Kaap (23%), gevolg deur Gauteng (18%), KwaZulu-Natal (15%), die Vrystaat (11%), die Oos-Kaap en die Noord-Kaap (10%), Noordwes (6%), Mpumalanga (5%) en Limpopo (1%). Nuwe gevalle per provinsie: Die departement het aangedui dat altesaam 19 668 177 inentings teen Woensdagaand gedoen is.